ראיין אגולד

ראיין ג'יימס אגולד (באנגלית: Ryan James Eggold; נולד ב-10 באוגוסט 1984) הוא שחקן ובמאי קולנוע אמריקאי יהודי, הנודע בעיקר בזכות תפקידיו הטלוויזיוניים, בתור המורה ראיין מת'יוס בדרמת הנעורים "90210" (2008–2011), בתור המרגל טום קין בדרמת הפשע "הרשימה השחורה" (2013–2017), ובשל כיכובו בתור ד"ר מקס גודווין בדרמה הרפואית "ניו אמסטרדם" (2018–2023).

 ביוגרפיה 
אגולד נולד בעיר לייקווד , קליפורניה שבארצות הברית, בנם של קארן (לבית בניק) וג'יימס פרדריק אגולד. הוא ממוצא אוסטרי-יהודי (סבתו מצד אמו), גרמני וקרואטי. אגולד סיים את לימודיו בבית הספר התיכון הקתולי סנטה מרגריטה  במחוז אורנג' בשנת 2002, שם השתתף בהצגות תיאטרון רבות בבתי ספר, ולאחר מכן למד בחוג לאמנויות התיאטרון של אוניברסיטת דרום קליפורניה אותם סיים בשנת 2006.

קריירה
בשנת 2006, מיד לאחר סיום לימודיו, קיבל אגולד את תפקידיו הראשונים בסדרות הטלוויזיה "אחים ואחיות", "ורוניקה מארס", "טירוף בבית" ו"קרובות".

בהמשך, היו לאגולד תפקידים מינוריים באופרת הסבון "צעירים חסרי מנוח" ברשת CBS, בסדרה הדרמה-קומית "הפמליה" ברשת HBO, בסיטקום "Out of Jimmy's Head" של Cartoon Network, עד שקיבל תפקיד קבוע בסדרה "צה!ב".

במקביל לעבודתו בטלוויזיה, אגולד הופיע לראשונה על בימת התיאטרון בהצגה "Dead End" בבימויו של ניק מרטין. מאז הופיע בהפקות "Leipzig" ו"Marat/Sade".

בשנת 2008, הוא החל לגלם את המורה האנגלית ראיין מת'יוס בסדרה "90210" ברשת The CW, ספין-אוף של הסדרה המצליחה "בוורלי הילס 90210",, למרות העובדה שהוא קרוב במציאות לגילם של השחקנים שמגלמים את תלמידיו, ואף צעיר מהשחקנים מאט לנטר, מייקל סטגר וטרבור דונובן.

בשנים 2014–2017 השתתף בסדרה "הרשימה השחורה", בה גילם את טום קין, בן זוגה של אליזבת' (ליז). ב-2017 גילם את אותה דמות בתפקיד ראשי בסדרה הבת "הרשימה השחורה: גאולה".

מאז 2018, אגולד גילם את ד"ר מקס גודווין בסדרת הדרמה הרפואית "ניו אמסטרדם" של רשת הטלוויזיה "NBC". הסדרה בוטלה לאחר חמש עונות מצליחות ב-2023.

באפריל 2025 פורסם כי אגולד מצטרף לצוות השחקנים הקבוע של פיילוט הדרמה Seven Sisters של רשת FX. הסדרה עוקבת אחר משפחה גדולה ומלוכדת שמתחילה להתפרק כאשר אדריאן (בגילומה של אליזבת אולסן) מתחילה לתקשר עם קול שרק היא שומעת, מה שמוביל לחשיפת סודות משפחתיים ישנים. אגלד יגלם את בעלה של אדריאן, מכור לשעבר שמדבר על עברו באופן גלוי בפודקאסט פופולרי.

 חיים אישיים 
היה בעבר בזוגיות עם השחקנית והדוגמנית אשלי גרין.

אגולד כותב ומלחין מוזיקה, מנגן בגיטרה ופסנתר, ושר בלהקת Eleanor Avenue.

פילמוגרפיה
 קולנוע 
+שנהסרטתפקידהערות2010First Datesטום2011Driving by Brailleקסנדר ווסטTrophy KidsמקסSironiaמייסון ג'ונס2012Into the Darkאדם האנט2013B-SideמייקLucky Themלוקאס סטוןBeside Still Watersדניאל2014מועדון החד-הוריות פיטרהיעלמותה של אלנור ריגבי בחור במועדון2015אבות ובנות ג'ון2016שיר אהבהליף2017Battle Scarsניקי סטיבנסLiterally, Right Before Aaronבמאי, תסריטאי ומפיק2018שחור על לבןוולטר בריצ'וויי2020אף פעם, לעיתים רחוקות, לפעמים, תמיד טד2022הבלוז של זמר הג'אז אירה2024Junctionג'ייקוב2025"הסוד של סנטה"מת'יו

 טלוויזיה 
 שנה  סדרה  תפקיד  הערות2006 קרובות  לויד  פרק: "The Cape" אחים ואחיות  רנדי סטיוארט  פרק: "Family Portrait" ורוניקה מארס  צ'רלי סטון  פרק: "Charlie Don't Surf" טירוף בבית ברוס  פרק: "Gaza Strip"2007 צעירים חסרי מנוח  בריסטה  3 פרקים Nick Cannon Presents: Short Circuitz  ג'רי  פרק: "Suge Knight Light" Out of Jimmy's Head מייק  5 פרקים הפמליה  חבר צוות ב-"Five Towns"  2 פרקים 2008  צה!ב  פרבר קאופמן  7 פרקים 2008–2011  90210  ראיין מת'יוס  תפקיד ראשי (עונות 3-1); 68 פרקים 2009  טרה  טאבין  פרק: "Possibility"2012Daybreakבן ווילקינססדרת רשת; 5 פרקים2013–2017הרשימה השחורהטום קיןתפקיד ראשי (עונות 5-1); 89 פרקים2015בני החירות ד"ר ג'וזף וורן מיני-סדרה2017הרשימה השחורה: גאולהטום קיןתפקיד ראשי; 8 פרקים2018–2023ניו אמסטרדםד"ר מקס גודוויןתפקיד ראש (5 עונות); 89 פרקים
גם במאי 3 פרקים (2020–2022)
גם מפיק 34 פרקים (2021–2022)2024חוק וסדרמאט רייליפרק: "Big Brother"קראפופוליס אפולודיבוב; 2 פרקים2024–הווהקרוס אד ראמזיתפקיד ראשי; 8 פרקיםSeven Sisters

קישורים חיצוניים

 הערות שוליים 

קטגוריה:אמריקאים ילידי קליפורניה
קטגוריה:קליפורניה: שחקנים
קטגוריה:שחקני קולנוע וטלוויזיה אמריקאים
קטגוריה:במאי קולנוע אמריקאים
קטגוריה:בוגרי אוניברסיטת דרום קליפורניה
קטגוריה:אמריקאים ממוצא יהודי-אוסטרי
קטגוריה:אמריקאים ממוצא קרואטי
קטגוריה:אמריקאים ממוצא גרמני
קטגוריה:אמריקאים שנולדו ב-1984